FCI Levadia kohtub UEFA Euroopa Liiga avaringis Gibraltari või Fääri saarte klubiga
FCI Levadia kohtub UEFA Euroopa Liiga I eelringis Gibraltari või Fääri saarte klubiga kuna vastaseks on paari St. Joseph´s FC – B36 Tórshavn võitja.
Kohtumine peetakse neljapäeval, 27. augustil vastaste väljakul.
“Vastast valida ei saa. Leian, et sportlikust perspektiivist on loos meile soodne, ehkki hetkel puudub mõlema võimaliku vastase kohta täpne ülevaade, samas saame analüüsida nende omavahelist mängu. Keerulisemaks muudab olukorra asjaolu, et mängime võõrsil. Valmistume mänguks maksimaalselt ja üritame pääseda järgmisesse ringi,” ütles FCI Levadia peatreener Vladimir Vassiljev.